এছাড়াও ঘূর্ণিঝড় সিডর ও আইলায় বাধটি লন্ডভন্ড হয়ে গেলে পূর্নিমা ও অমাবশ্যার জোতে আমতলী উপজেলার কড়ইবাড়ীয়া, কচুপাত্রা, বাদুরগাছা, শারিকখালী, বলইবুনিয়া, চাউলাপাড়া, আঙ্গুলকাটা, কলারং, দক্ষিণ চাউলাপাড়া, বেহালা, আলীরবন্দর, ঝাড়খালী, কলাপাড়া উপজেলার  উত্তর চাকামইয়া, দক্ষিণ চাকামইয়া গ্রামসহ ২৬টি গ্রাম প্লাবিত হতে শুরু করে। লবণ পানির প্রভাবে কৃষি কাজ সম্পূর্ণ বন্ধ হয়ে যায়। প্রায় ১০ হাজার হেক্টর জমি লবণ পানি গ্রাস করে ফেলে। পাঁচ বছরে এ গ্রামগুলো পরিণত হয় ফসলশূণ্য জনপদে। ১৫ হাজার পরিবার নিঃস্ব হয়ে যায়। এলাকায় মানুষের বসবাস অযোগ্য হয়ে পরে।